Få styr på din institutions økonomi på DLOs interaktive konference for og om private daginstitutioner

 **”Med styr på økonomien kan vi fokusere på børnene”**

 **Hvordan sikrer vi de bedste rammer for økonomi, tilskud, løn og forsikring?**

Odense Mødecenter 30. august 2017 kl. 9.30-16 (indskrivning og morgenmad kl. 9-9.30)

For mange private institutioner er det svært at gennemskue, hvilke økonomiske aftaler og tilbud, der giver den bedste kvalitet til gavn for børnene. Nogle oplever knaster i dialogen med kommunen om beregning af det økonomiske tilskud, fx støtte til børn med særlige behov. På konferencen tager vi udgangspunkt de mest udbredte spørgsmål fra den daglige rådgivning. Herudover får du:

* Gennemgang af de forskellige slags tilskud og hvordan de beregnes
* Et redskab til hjælp for lederne, som et DLO medlem har udviklet og anvender til at styre økonomien med. Overblik over omkostninger og besparelser ved at tiltræde en overenskomst
* Introduktion til overvejelser ved valg af forsikring.
* Indsigt i, hvilken type administration der passer til din institution, og fordele og ulemper ved en ekstern administrator og de øvrige måder man kan varetage sin administration på.

Efter frokost kan du få rådgivning om lige præcis din konkrete situation, når alle oplægsholderne stiller sig rådighed i en række boder, hvor du kan ’shoppe rundt’ og få svar på spørgsmål og afprøve beregningsredskaberne. I DLO boden kan du også få vejledning og drøfte politiske tiltag af betydning for private institutioner.

Som sædvanlig vil der blive lagt vægt på deltagernes behov for at møde hinanden og networke i pauserne og under eftermiddagens markedsplads session.

Vi glæder os til at se jer alle sammen!

Tilmelding hurtigst muligt på [www.dlo.dk](http://www.dlo.dk) og senest 9. august 2017. Pris 995,- for medlemmer 1095,- for øvrige.

Earlybird rabat: Ved tilmelding inden den 30. juni 2017 sparer du 200 kr.!